3. ลักษณะการประกอบธุรกิจ

3.1 ประวัติความเป็นมา

บริษัท เนชั่น อินเตอร์เนชั่นแนล เอ็ดดูเทนเมนท์ จำกัด (มหาชน) (“บริษัทฯ”)
เป็นหนึ่งในบริษัทย่อยในสายธุรกิจเอ็ดดูเทนเมนท์ และต่างประเทศ ของบริษัท เนชั่น มัลติมีเดีย
กรุ๊ป จำกัด (มหาชน) (“NMG ”) ซึ่งเป็นบริษัทที่จดทะเบียนอยู่ในตลาดหลักทรัพย์แห่งประเทศไทย
บริษัทฯ ได้ถูกจัดตั้งขึ้นเมื่อปี 2539 ภายใต้ชื่อ “เนชั่น ชีพจรวันนี้” ซึ่งต่อมาในปี 2545
ได้มีการเปลี่ยนชื่อเป็น บริษัท เนชั่นบุ๊คส์ อินเตอร์เนชั่นแนล จำกัด ด้วยทุนจดทะเบียนเริ่มต้น 1
ล้านบาท ดำเนินธุรกิจสำนักพิมพ์ “เนชั่นบุ๊คส์” ในการผลิตและจำหน่ายหนังสือพ็อคเก็ตบุ๊คส์
ซึ่งได้รับลิขสิทธิ์จากนักเขียนและสำนักพิมพ์ชั้นนำทั้งในประเทศและต่างประเทศ
โดยมิได้มีโรงพิมพ์เป็นของตนเอง

ต่อมา ที่ประชุมคณะกรรมการบริษัท เนชั่น มัลติมีเดีย กรุ๊ป จำกัด (มหาชน) (NMG) ครั้งที่
4/2549 เมื่อวันที่ 14 มิถุนายน 2549
ได้มีมติให้ปรับโครงสร้างสายธุรกิจด้านเอ็ดดูเทนเมนท์และต่างประเทศ
เพื่อให้สายธุรกิจดังกล่าวมีการดำเนินงานที่คล่องตัว ชัดเจน
และเกิดการเติบโตของธุรกิจตามแผนที่วางไว้
รวมทั้งมีฐานะทางการเงินที่แข็งแกร่งเพียงพอที่จะรองรับการเติบโตในอนาคต
โดยไม่ต้องพึ่งพิงความช่วยเหลือด้านการเงินจาก NMG ซึ่งให้บริษัทฯ
เป็นบริษัทแม่ของสายธุรกิจด้านเอ็ดดูเทนเมนท์และต่างประเทศ และถือหุ้นในบริษัทย่อย
และกิจการที่ควบคุมร่วมกัน จำนวน 2 บริษัท คือ 1) บริษัท เนชั่น เอ็ดดูเทนเมนท์ จำกัด
(“NED”) และ 2) บริษัท เนชั่น เอ็กมอนท์ เอ็ดดูเทนเมนท์ จำกัด (“NEE”) ในสัดส่วนร้อยละ
99.99 และ 49.99 ตามลำดับ อีกทั้งยังรับเป็นผู้ดำเนินการแทน NMG
ในธุรกิจตัวแทนขายโฆษณาให้สิ่งพิมพ์ต่างประเทศ
ตัวแทนการพิมพ์และจัดจำหน่ายหนังสือพิมพ์และนิตยสารในประเทศไทยและภูมิภาคอาเซียนบางส่วนให้แก่สำนักพิมพ์ต่างประเทศ
รวมทั้งธุรกิจการอบรมสัมมนา, สอนภาษาต่างประเทศ และทักษะการสื่อสาร
โดยในการปรับโครงสร้างกลุ่มธุรกิจ บริษัทฯ ได้มีการเพิ่มทุนจดทะเบียนจาก 1 ล้านบาท เป็น 70
ล้านบาท ในปี 2549 โดยการจัดสรรหุ้นเพิ่มทุนให้แก่ NMG ซึ่งเป็นผู้ถือหุ้นเดิม และ NMG
ได้ขายเงินลงทุนใน NED และ NEE ให้บริษัทฯ ตามมูลค่าทางบัญชี ณ วันที่เกิดรายการ
อย่างไรก็ตาม กลุ่มบริษัทฯ ไม่มีการดำเนินธุรกิจการอบรมสัมมนา, สอนภาษาต่างประเทศ
และทักษะการสื่อสาร (ซึ่งมีสัดส่วนรายได้ต่ำกว่าร้อยละ 5 ของรายได้รวมของกลุ่มบริษัทฯ)
หลังจากไตรมาส 1 ปี 2552 นอกจากนั้น บริษัทฯ ยังรับโอนธุรกิจสำนักพิมพ์ Bizbook จาก NMG
ในไตรมาส 3 ปี 2552 เพื่อให้การแบ่งแยกธุรกิจระหว่างกลุ่มบริษัทฯ และ NMG
มีความชัดเจนยิ่งขึ้น

  ในการประชุมวิสามัญผู้ถือหุ้นของบริษัทฯ ครั้งที่ 3/2551 เมื่อวันที่ 17 ตุลาคม 2551
  ได้มีมติให้บริษัทฯ แปลงสภาพเป็นบริษัทมหาชน และเปลี่ยนชื่อบริษัทฯ จากบริษัท เนชั่นบุ๊คส์
  อินเตอร์เนชั่นแนล จำกัด เป็นบริษัท เนชั่น อินเตอร์เนชั่นแนล เอ็ดดูเทนเมนท์ จำกัด (มหาชน)
  รวมทั้งเพิ่มทุนจดทะเบียนจาก 70 ล้านบาทเป็น 85 ล้านบาท
  เพื่อรองรับการเสนอขายหุ้นต่อประชาชนเป็นครั้งแรก

เมื่อวันที่ 20 มีนาคม 2552 ที่ประชุมวิสามัญผู้ถือหุ้นของ NMG ครั้งที่ 1/2552
ได้อนุมัติแผนงานการเสนอขายหุ้นสามัญของบริษัทฯ และการนำหุ้นสามัญของบริษัทฯ
เข้าจดทะเบียนในตลาดหลักทรัพย์ เอ็ม เอ ไอ ซึ่งการ Spin-off
ดังกล่าวเป็นหนึ่งในขั้นตอนสำคัญที่จะเป็นการเพิ่มมูลค่าในการลงทุนของ NMG อีกทั้ง NMG
สามารถนำเงินที่ได้จากการเสนอขายหุ้นเดิมพร้อมกับการเสนอขายหุ้นสามัญเพิ่มทุนมาจ่ายคืนเงินกู้ยืมซึ่งเป็นการปรับปรุงสถานะทางการเงินของ
NMG ให้ดียิ่งขึ้น ซึ่งถือว่าเป็นประโยชน์ต่อผู้ถือหุ้นของ NMG ในอนาคต ต่อมาเมื่อวันที่ 23 กันยายน
2553 ที่ประชุมคณะกรรมการของ NMG ครั้งที่ 4/2553 ได้มีมติอนุมัติให้ NMG
เสนอขายหุ้นสามัญจำนวน 4,000,000 หุ้นที่ NMG ถืออยู่ในบริษัทฯ
พร้อมกับการเสนอขายหุ้นให้แก่ประชาชนและบุคคลทั่วไปเป็นครั้งแรกของบริษัทฯ

อย่างไรก็ตาม การเสนอขายหุ้นสามัญของบริษัทฯ จะทำให้สัดส่วนการถือหุ้นของ NMG ในบริษัทฯ
ลดลงจากที่เคยถืออยู่ร้อยละ 99.99 ของทุนที่ออกและเรียกชำระแล้ว มาเป็นร้อยละ 77.65
จึงทำให้สัดส่วนการควบคุมในบริษัทฯ ลดลงไปตามสัดส่วนการถือหุ้น อย่างไรก็ตาม NMG
ยังคงเป็นผู้ถือหุ้นรายใหญ่ที่สุดในบริษัทฯ ภายหลังจากการเสนอขายหุ้นสามัญ และบริษัทฯ
ยังคงมีสถานะเป็นบริษัทย่อยของ NMG เช่นเดิม ถึงแม้สัดส่วนการรับรู้รายได้และกำไร
รวมถึงเงินปันผลของ NMG จากบริษัทฯ ที่ Spin-off
ไปแล้วจะลดลงเนื่องจากสัดส่วนการถือหุ้นที่ลดลง
แต่โดยทั่วไปบริษัทที่เข้าจดทะเบียนในตลาดหลักทรัพย์ฯ แล้วจะมีการขยายตัวในธุรกิจ
ทำให้มีรายได้และผลกำไรที่เติบโตขึ้น ดังนั้น หากบริษัทฯ มีกำไรเพิ่มมากขึ้นจากการขยายตัว
ก็อาจทำให้ส่วนแบ่งกำไรและเงินปันผลจากบริษัทฯ เท่าเดิมหรือเพิ่มขึ้นก็เป็นได้
ซึ่งเป็นประโยชน์ต่อผู้ถือหุ้น NMG เช่นกัน นอกจากนั้น เพื่อเป็นการลดผลกระทบจาก Dilution
Effect ที่กล่าวมาข้างต้น คณะกรรมการของบริษัทฯ จึงมีมติให้มีการจัดสรรหุ้นเพิ่มทุนของบริษัทฯ
จำนวน 9,000,000 หุ้น คิดเป็นสัดส่วนร้อยละ 47.37
ของจำนวนหุ้นในการเสนอขายหุ้นสามัญครั้งนี้ทั้งหมด 19,000,000 หุ้น
เพื่อเสนอขายแก่ผู้ถือหุ้นเดิมของ NMG ทุกรายตามสัดส่วนการถือหุ้นที่มีอยู่ (Pre-emptive right)
โดยเป็นการจัดสรรในช่วงเวลาใกล้เคียงกับการเสนอขายหุ้นสามัญของบริษัทฯ
ให้แก่ประชาชนและบุคคลทั่วไป ในราคาที่เท่ากัน

สรุปการเปลี่ยนแปลงและพัฒนาการที่สำคัญ

+-------+--------------------------------------------------------------+
| ปี     | -   จัดตั้งบริษัทฯ ในชื่อ บริษัท เนชั่น ชีพจรวันนี้ จำกัด ด้วยทุนจดทะเบียน 1    |
| 2539  |     ล้านบาท                                                   |
+-------+--------------------------------------------------------------+
| ปี     | -   จัดตั้งบริษัท เนชั่น เอ็กมอนท์ เอ็ดดูเทนเมนท์ จำกัด                   |
| 2541  |     โดยเป็นการร่วมทุนระหว่าง NMG และ เอ็กมอนท์ อินเตอร์เนชั่นแนล โฮลดิ้ง |
|       |     เอ/เอส ด้วยทุนจดทะเบียน 50 ล้านบาท                           |
+-------+--------------------------------------------------------------+
| ปี     | -   เปลี่ยนชื่อบริษัทฯ เป็น บริษัท เนชั่นบุ๊คส์ อินเตอร์เนชั่นแนล จำกัด         |
| 2545  |                                                              |
|       | -   ก่อตั้งสำนักพิมพ์ “เนชั่นบุ๊คส์”                                    |
|       |     เพื่อผลิตพ็อคเก็ตบุ๊คส์ที่ได้รับลิขสิทธิ์จากทั้งในและต่างประเทศ             |
+-------+--------------------------------------------------------------+
| ปี     | -   บริษัทฯ เพิ่มทุนจดทะเบียนจาก 1 ล้านบาท เป็น 70 ล้านบาท แบ่งออกเป็น  |
| 2549  |     700,000 หุ้น มูลค่าหุ้นละ 100 บาท เสนอขายแก่ผู้ถือหุ้นเดิม คือ NMG     |
|       |                                                              |
|       | -   ปรับโครงสร้างกลุ่มธุรกิจโดยเข้าถือหุ้นในบริษัทย่อย                    |
|       |     และกิจการที่ควบคุมร่วมกัน จำนวน 2 บริษัท คือ บริษัท เนชั่น เอ็กมอนท์    |
|       |     เอ็ดดูเทนเมนท์ จำกัด (NEE) และ บริษัท เนชั่น เอ็ดดูเทนเมนท์ จำกัด    |
|       |     (NED)                                                    |
|       |                                                              |
|       | -   รับดำเนินธุรกิจการเป็นตัวแทนขายโฆษณาให้สิ่งพิมพ์ต่างประเทศ           |
|       |     ตัวแทนการพิมพ์และจัดจำหน่ายหนังสือพิมพ                           |
|       | ์และวารสารในประเทศไทยและภูมิภาคอาเซียนบางส่วนให้แก่สำนักพิมพ์ต่างประเทศ |
|       |     รวมทั้งธุรกิจการอบรมสัมมนา, สอนภาษาต่างประเทศ และทักษะการสื่อสาร  |
|       |     จาก NMG                                                  |
|       |                                                              |
|       | -   บริษัท เนชั่น เอ็ดดูเทนเมนท์ จำกัด (NED)                         |
|       |     ปรับโครงสร้างทุนเพื่อลดยอดขาดทุนสะสม โดยเพิ่มทุนจดทะเบียนจากจำนวน  |
|       |     50 ล้านบาท เป็น 165 ล้านบาท โดยจัดสรรหุ้นเพิ่มทุนให้แก่บริษัทฯ จากนั้น  |
|       |     บริษัท เนชั่น เอ็ดดูเทนเมนท์ จำกัด (NED) ได้ลดทุนจดทะเบียนจากจำนวน  |
|       |     165 ล้านบาท เป็น 41.25 ล้านบาท                              |
+-------+--------------------------------------------------------------+
| ปี     | -   บริษัทฯ แปลงสภาพเป็นบริษัทมหาชน และเปลี่ยนชื่อบริษัทฯจากบริษัท        |
| 2551  |     เนชั่นบุ๊คส์ อินเตอร์เนชั่นแนล จำกัด เป็น บริษัท เนชั่น อินเตอร์เนชั่นแนล   |
|       |     เอ็ดดูเทนเมนท์ จำกัด (มหาชน) รวมทั้งเพิ่มทุนจดทะเบียนจาก 70        |
|       |     ล้านบาทเป็น 85 ล้านบาท                                      |
|       |     เพื่อรองรับการเสนอขายหุ้นต่อประชาชนเป็นครั้งแรก                   |
|       |     และเปลี่ยนแปลงมูลค่าที่ตราไว้จาก 100 บาทต่อหุ้น เป็น 1 บาทต่อหุ้น      |
+-------+--------------------------------------------------------------+
| ปี     | -   คณะกรรมการของบริษัทฯ มีมติให้มีการจัดสรรหุ้นเพิ่มทุนของบริษัทฯ จำนวน   |
| 2552  |     9,000,000 หุ้น เพื่อเสนอขายแก่ผู้ถือหุ้นเดิมของ NMG                 |
|       |     ทุกรายตามสัดส่วนการถือหุ้นที่มีอยู่ (Pre-emptive right)             |
|       |     โดยเป็นการจัดสรรในช่วงเวลาใกล้เคียงกับการเสนอขายหุ้นสามัญของบริษัทฯ |
|       |     ให้แก่ประชาชนและบุคคลทั่วไป ในราคาที่เท่ากัน                      |
+-------+--------------------------------------------------------------+
| ปี     | -   วันที่ 27 – 29 ตุลาคม 2553 บริษัทฯ ให้สิทธิผู้ถือหุ้นสามัญของ NMG       |
| 2553  |     จองซื้อหุ้นสามัญของบริษัทฯ ก่อน จำนวนทั้งสิ้นไม่เกิน 9 ,000,000 หุ้น     |
|       |     ในราคาหุ้นละ 2.40 บาท                                      |
|       |                                                              |
|       | -   วันที่ 1-3 พฤศจิกายน 2553 บริษัทฯ                              |
|       |     เปิดสิทธิจองซื้อหุ้นต่อประชาชนทั่วไปเป็นครั้งแรก (IPO) จำนวนทั้งสิ้น      |
|       |     6,000,000 หุ้น และรวมถึงส่วนที่เหลือจากการใช้สิทธิของผู้ถือหุ้นสามัญของ  |
|       |     NMG ซึ่งรวมทั้งสิ้นจำนวน 15,000,000 หุ้น ในราคาหุ้นละ 2.40 บาท     |
|       |     บริษัทฯ ได้รับเงินจากการขายหุ้น IPO จำนวน 36 ล้านบาท             |
|       |     สำหรับวัตถุประสงค์เพื่อขยายธุรกิจสิ่งพิมพ์, การพัฒนาธุรกิจบนสื่อใหม่ ,     |
|       |     กา                                                       |
|       | รผลิตรายการการ์ตูนและรายการที่เกี่ยวข้องกับเยาวชนเพื่อแพร่ภาพผ่านสื่อโทรทัศน์ |
|       |     และ การบริหารลิขสิทธิ์ ,                                      |
|       |     ลงทุนเพื่อพัฒนาระบบสารสนเทศและพัฒนาประสิทธิภาพในการบริหารคลังสินค้า |
|       |     และเป็นเงินทุนหมุนเวียน ทั้งนี้บริษัทฯ                              |
|       |     เปิดทำการซื้อขายหุ้นในตลาดหลักทรัพย์เป็นครั้งแรก เมื่อวันที่ 17 พฤศจิกายน |
|       |     2553                                                     |
|       |                                                              |
|       | -   วันที่ 28 ธันวาคม 2553 บริษัทฯ เข้าถือหุ้นในบริษัท เอ็นคูปอง จำกัด      |
|       |     ด้วยทุนจดทะเบียน 1 ล้านบาท เพื่อดำเนินธุรกิจขายสินค้าอุปโภคบริโภค     |
|       |     ผ่านทางอินเตอร์เน็ต                                          |
+-------+--------------------------------------------------------------+
| ปี     | -   วันที่ 26 มกราคม 2554 บริษัทฯ                                 |
| 2554  |     จัดแถลงข่าวและเปิดให้บริการซื้อขายสินค้าอุปโภคบริโภคผ่านทางอินเตอร์เน็ต |
|       |                                                              |
|       | -   วันที่ 28 สิงหาคม 2554 เปิดตัวธุรกิจการบริหารลิขสิทธิ์ เซ็นสัญญากับค่าย   |
|       |     VOOZCLUB จากประเทศเกาหลีเป็นตัวแทนให้ลิขสิทธิ์คาร์แรคเตอร์การ์ตูน    |
|       |     Canimals ในประเทศไทย                                     |
|       |                                                              |
|       | -   วันที่ 14 ธันวาคม 2554 บริษัทฯ จัดแถลงข่าวและเปิดตัวหนังสือชีวประวัติ   |
|       |     “สตีฟ จ็อบส์” ฉบับภาษาไทย                                    |
+-------+--------------------------------------------------------------+
| ปี     | -   วันที่ 25 กรกฎาคม 2555 บริษัทฯ เปิดตัว Canimals (แคนนิมอลส์)      |
| 2555  |     ก๊วนกระป๋องจอมซน ตัวการ์ตูนชื่อดังจากเกาหลีอย่างเป็นทางการ          |
|       |                                                              |
|       | -   วันที่ 26 พฤศจิกายน 2555 บริษัทฯ เข้าถือหุ้นในบริษัท เนชั่น คิดส์ จำกัด   |
|       |     ด้วยทุนจดทะเบียน 1 ล้านบาท ประกอบธุรกิจ                        |
|       |     และผลิตรายการในรูปแบบต่างๆ เพื่อเผยแพร่ผ่านสื่อโทรทัศน์             |
|       |     และสื่อรูปแบบใหม่                                            |
|       |                                                              |
|       | -   วันที่ 2 ธันวาคม 2555 บริษัทฯ เปิดตัวช่อง KidZone อย่างเป็นทางการ   |
|       |                                                              |
|       | -   วันที่ 14 ธันวาคม 2555 บริษัทฯ ดำเนินการเลิกกิจการและชำระบัญชีของ   |
|       |     บริษัท เอ็นคูปอง จำกัด                                        |
+-------+--------------------------------------------------------------+

3.2 ภาพรวมในการประกอบธุรกิจของบริษัทฯ และบริษัทย่อย

ลักษณะการประกอบธุรกิจของกลุ่มบริษัทฯ

กลุ่มบริษัทฯ ประกอบธุรกิจสำนักพิมพ์ โดยผลิตและจำหน่ายสื่อสิ่งพิมพ์ที่ให้ทั้งความรู้และความบันเทิง
ในรูปแบบของหนังสือพ็อคเก็ตบุ๊คส์ และสิ่งพิมพ์สำหรับเยาวชน ซึ่งมิได้มีโรงพิมพ์เป็นของตนเอง
ในส่วนของหนังสือ พ็อคเก็ตบุ๊คส์ กลุ่มบริษัทฯ ดำเนินธุรกิจผ่านตัวบริษัทฯ เองในนามสำนักพิมพ์
“เนชั่นบุ๊คส์”
ซึ่งผลิตและจำหน่ายหนังสือพ๊อคเก็ตบุ๊คส์ที่ได้รับลิขสิทธิ์จากนักเขียนและสำนักพิมพ์ที่มีชื่อเสียงทั้งในประเทศและต่างประเทศ
ให้เป็นผู้จัดพิมพ์และจำหน่ายผลงานที่มีคุณภาพ โดยมีกลุ่มผู้อ่านเป้าหมายหลักเป็นผู้ใหญ่อายุตั้งแต่ 18
ปีขึ้นไป ซึ่งครอบคลุมเนื้อหาหลากหลายแนว ได้แก่ 1)หมวดบริหารและจัดการ
2)หมวดนวนิยายและวรรณกรรม 3)หมวดภาษาและการเรียนรู้ 4)หมวดศาสนา จิตวิทยา
และปรัชญา 5)หมวดทั่วไป ในปี 2554 กลุ่มบริษัทฯ
ได้รับลิขสิทธิ์ในการพิมพ์และจัดจำหน่ายหนังสือพ๊อคเก็ตบุ๊คส์ทั้งสิ้นจำนวนมากกว่า 800 ปก
ซึ่งโดยส่วนใหญ่ กลุ่มบริษัทฯ จะจัดจำหน่ายผ่านผู้จัดจำหน่ายหนังสือรายใหญ่ในประเทศ โดยในปี
2555 มีจุดกระจายหนังสือรวมกันทั้งสิ้นมากกว่า 9,500 จุด (ที่มา:บริษัท) นอกจากนั้น กลุ่มบริษัทฯ
ยังดำเนินธุรกิจผลิต นำเข้า และจำหน่ายสิ่งพิมพ์สำหรับเยาวชนเพื่อการศึกษา บันเทิง
และการเสริมทักษะ ซึ่งรวมถึงการ์ตูน และนิทานประเภทต่างๆ ผ่าน บริษัท เนชั่น เอ็ดดูเทนเมนท์
จำกัด (NED) และ บริษัท เนชั่น เอ็กมอนท์ เอ็ดดูเทนเมนท์ จำกัด (NEE) ในนามสำนักพิมพ์
“เนชั่นเอ็ดดูเทนเมนท์” และ “เนชั่นเอ็กมอนท์” โดยมีกลุ่มลูกค้าเป้าหมายเป็นเยาวชนอายุไม่เกิน
18 ปี กลุ่มบริษัทฯ
จะมุ่งเน้นการผลิตและจัดจำหน่ายหนังสือการ์ตูนยอดนิยมที่ได้รับลิขสิทธิ์มาจากสำนักพิมพ์ชั้นนำของประเทศญี่ปุ่น
ประเทศเกาหลี ประเทศไทย ประเทศจีน และประเทศในทวีปเอเชีย อื่น ๆ อาทิ เชลล์ดอน,
เบิร์ดแลนด์, โดราเอมอน, เครยอนชินจัง, ดราก้อนบอล และ นารุโตะ นินจาคาถาโอ้โฮเฮะ
เป็นต้น รวมทั้งสิ่งพิมพ์ที่ได้รับลิขสิทธิ์มาจากกลุ่มประเทศแถบยุโรป อเมริกา และออสเตรเลีย
โดยในปี 2555 กลุ่มบริษัทฯ
ได้รับลิขสิทธิ์ในการพิมพ์และจัดจำหน่ายสื่อสิ่งพิมพ์สำหรับเยาวชนทั้งสิ้นจำนวนมากกว่า 3,800 ปก
ซึ่งส่วนใหญ่ กลุ่มบริษัทฯ จะจัดจำหน่ายผ่านเอเย่นต์หนังสือ และผู้จัดจำหน่ายหนังสือ
โดยมีจุดกระจายหนังสือรวมกันทั้งสิ้นกว่า กว่า 9,500 จุด (ที่มา: บริษัทฯ)

กลุ่มบริษัทฯ โดยตัวบริษัทฯ
เองยังดำเนินธุรกิจในการเป็นตัวแทนขายและจัดจำหน่ายหนังสือพิมพ์ให้แก่สำนักพิมพ์ต่างประเทศ คือ
The Wall Street Journal Asia และ The Yomiuri Shimbun
รวมทั้งนิตยสารต่างประเทศ เช่น Fortune, Time และ Newsweek เป็นต้น
และฐานข้อมูลออนไลน์จากบริทานิก้า ในปี 2555 กลุ่มบริษัทฯ
เป็นตัวแทนขายและรับจัดจำหน่ายหนังสือพิมพ์และนิตยสารต่างประเทศจำนวนทั้งสิ้น 150 ฉบับ
ซึ่งมีกลุ่มลูกค้าเป้าหมายเป็นลูกค้านักธุรกิจทั้งชาวไทยและชาวต่างประเทศ และกลุ่มนักศึกษา
นักวิชาการ โดยมีการจำหน่ายผ่านระบบสมาชิก แผงหนังสือและร้านหนังสือ รวมถึงจำหน่ายแบบ
Bulk ซึ่งมีจุดกระจายหนังสือพิมพ์และนิตยสารรวมกันทั้งสิ้นมากกว่า 400 แห่ง
สำหรับฐานข้อมูลออนไลน์จะมีกลุ่มลูกค้าเป็นสถาบันการศึกษาทุกระดับชั้น นอกจากนี้ บริษัทฯ
ยังเป็นตัวแทนขายสมาชิกและตัวแทนขายโฆษณาให้กับหนังสือพิมพ์ The Yomiuri Shimbun
ฉบับที่พิมพ์ในประเทศไทย รับจ้างพิมพ์หนังสือพิมพ์ The Wall Street Journal Asia และ The
Yomiuri Shimbun รวมถึงรับจัดส่งหนังสือพิมพ์และนิตยสารต่างประเทศอีกหลายฉบับด้วย

โครงสร้างกลุ่มบริษัทฯ

[]

หมายเหตุ :

1)  เอ็กมอนท์ อินเตอร์เนชั่นแนล โฮลดิ้ง เอ/เอส เป็นบริษัทที่ถือหุ้นใหญ่โดย The Egmont
    Foundation ซึ่งเป็นมูลนิธิที่ก่อตั้งเพื่อทำประโยชน์ให้กับสังคม
    และดำเนินธุรกิจด้านสื่อและความบันเทิงรายใหญ่ในประเทศแถบสแกนดิเนเวียมากว่า 130 ปี
    และดำเนินธุรกิจในประเทศต่างๆ มากกว่า 30 ประเทศ ถือหุ้น NEE ในสัดส่วนร้อยละ
    49.00

2)  บริษัท เอ็นคูปอง จำกัด - เลิกกิจการและเสร็จสิ้นการชำระบัญชีเมื่อวันที่ 14 ธันวาคม 2555

สรุปลักษณะการประกอบธุรกิจของแต่ละบริษัท

3.2.1 บริษัท เนชั่น อินเตอร์เนชั่นแนล เอ็ดดูเทนเมนท์ จำกัด (มหาชน) (“บริษัทฯ” หรือ
“NINE”)

-   ดำเนินธุรกิจสำนักพิมพ์โดยผลิตและจัดจำหน่ายหนังสือพ็อคเก็ตบุ๊คส์
    ที่ได้รับลิขสิทธิ์จากนักเขียนและสำนักพิมพ์ชั้นนำทั้งในประเทศและต่างประเทศ
    โดยมุ่งเน้นกลุ่มผู้อ่านที่มีอายุตั้งแต่ 18 ปีขึ้นไป และมิได้มีโรงพิมพ์เป็นของตนเอง

-   เป็นตัวแทนจัดจำหน่ายหนังสือพิมพ์ต่างประเทศและนิตยสารต่างประเทศ
    ซึ่งมีกลุ่มลูกค้าเป้าหมายเป็นนักธุรกิจทั้งชาวไทยและชาวต่างประเทศ

-   เป็นตัวแทนขายสมาชิกและตัวแทนขายโฆษณาให้กับหนังสือพิมพ์ The Yomiuri Shimbun
    ที่พิมพ์ในประเทศไทย รับจ้างพิมพ์หนังสือพิมพ์ The Wall Street Journal Asia และ
    The Yomiuri Shimbun รวมถึงรับจัดส่งหนังสือพิมพ์และนิตยสารต่างประเทศอีกหลายฉบับ

3.2.2 บริษัท เนชั่น เอ็ดดูเทนเมนท์ จำกัด (“NED”)

-   ดำเนินธุรกิจสำนักพิมพ์โดยผลิตและจัดจำหน่ายสื่อสิ่งพิมพ์สำหรับเยาวชนเพื่อการศึกษา
    และบันเทิง สำหรับกลุ่มลูกค้าเป้าหมายหลักที่เป็นเยาวชนอายุไม่เกิน 18 ปี
    โดยมุ่งเน้นหนังสือการ์ตูนยอดนิยมที่ได้รับลิขสิทธิ์มาจากสำนักพิมพ์ชั้นนำของประเทศญี่ปุ่น
    ประเทศเกาหลี ประเทศไทย และประเทศอื่นๆ ในทวีปเอเชีย
    รวมทั้งการ์ตูนความรู้และวรรณกรรมเยาวชนต่างๆ โดยมิได้มีโรงพิมพ์เป็นของตนเอง

3.2.3 บริษัท เนชั่น เอ็กมอนท์ เอ็ดดูเทนเมนท์ จำกัด (“NEE”)

-   ดำเนินธุรกิจสำนักพิมพ์โดยผลิต นำเข้า และจัดจำหน่ายสื่อสิ่งพิมพ์สำหรับเยาวชนเพื่อการศึกษา
    บันเทิง และการเสริมทักษะ สำหรับกลุ่มลูกค้าเป้าหมายหลักที่เป็นเยาวชนอายุไม่เกิน 18 ปี
    ส่วนใหญ่ได้รับลิขสิทธิ์มาจากกลุ่มประเทศแถบยุโรป อเมริกา และออสเตรเลีย
    โดยมิได้มีโรงพิมพ์เป็นของตนเอง

-   รับจัดจำหน่ายหนังสือให้แก่ NED

3.2.4 บริษัท เอ็นคูปอง จำกัด (“Ncoupon”)

-   ดำเนินธุรกิจให้บริการขายสินค้าอุปโภคบริโภคในรูปแบบคูปองออนไลน์ผ่านทางอินเตอร์เน็ต

  หมายเหตุ : เลิกกิจการและเสร็จสิ้นการชำระบัญชีเมื่อวันที่ 14 ธันวาคม 2555

3.2.54 บริษัท เนชั่น คิดส์ จำกัด

-   ดำเนินประกอบธุรกิจ และผลิตรายการในรูปแบบต่างๆ เพื่อเผยแพร่ผ่านสื่อโทรทัศน์
    และสื่อรูปแบบใหม่

3.3 โครงสร้างรายได้ของกลุ่มบริษัทฯ

รายได้ของกลุ่มบริษัทฯ สามารถจำแนกออกได้เป็น 3 กลุ่มหลักตามประเภทธุรกิจ ดังนี้

  หน่วย : ล้านบาท

  ----------------------------------------------- -------- -------- -------- -------- -------- --------
  รายได้จากกลุ่มธุรกิจ                                 2553              2554              2555     

                                                  ลบ.      ร้อยละ    ลบ.      ร้อยละ    ลบ.      ร้อยละ

  1. ธุรกิจสำนักพิมพ์                                                                               

  1.1 การผลิตและจำหน่ายพ็อคเก็ตบุ๊คส์                    57.94    19.99    62.73    21.14    74.98    21.13

  1.2 การผลิตและจำหน่ายสิ่งพิมพ์สำหรับเยาวชน             134.18   46.31    132.68   44.72    175.36   49.42

  2.                                              91.75    31.67    89.34    30.12    84.24    23.74
  ธุรกิจตัวแทนจำหน่ายสิ่งพิมพ์ต่างประเทศและบริการที่เกี่ยวข้อง                                                
  ^(ก)                                                                                         

  3. ธุรกิจจำหน่ายสินค้าและบริการทางอินเตอร์เน็ต           -        -        3.83     1.29     4.97     1.40

  4. รายได้อื่น ^(ข)                                 5.87     2.03     8.11     2.73     15.30    4.31

  รายได้รวม                                        289.74   100.00   296.69   100.00   354.85   100.00
  ----------------------------------------------- -------- -------- -------- -------- -------- --------

  หมายเหตุ: ^(ก) รวมรายได้จากค่าจ้างพิมพ์ ค่าจัดส่ง
  และค่าบริการจากการเป็นตัวแทนขายโฆษณาในสิ่งพิมพ์ต่างประเทศ

  ^(ข) รายได้อื่นๆ ได้แก่ รายได้ค่าบริการส่วนกลาง ค่าบริการอื่นๆ
  รวมทั้งรายได้จากการขายเศษซาก ดอกเบี้ยรับ และอื่นๆ เป็นต้น

3.4 จุดเด่นในการประกอบธุรกิจ

3.4.1 กลุ่มบริษัทฯ
ได้รับการยอมรับและมีความสัมพันธ์ที่ดีกับนักเขียนและสำนักพิมพ์ที่มีชื่อเสียงทั่วโลก

กลุ่มบริษัทฯ
เป็นผู้ริเริ่มการประกอบธุรกิจสิ่งพิมพ์การ์ตูนที่มีการขอลิขสิทธิ์จากสำนักพิมพ์จากต่างประเทศอย่างถูกต้องเป็นรายแรกของประเทศไทย
ซึ่งตลอดระยะเวลาที่ผ่านมากว่า 10 ปี กลุ่มบริษัทฯ ได้พิสูจน์ให้เจ้าของลิขสิทธิ์ต่างๆ ได้เห็นว่า
บริษัทฯ ให้ความสำคัญกับการดำเนินการต่างๆ ที่เกี่ยวข้องอย่างตรงไปตรงมา
และถูกต้องตามจริยธรรมการดำเนินธุรกิจที่ดี

จากการยึดแนวทางการดำเนินการข้างต้น ทำให้กลุ่มบริษัทฯ
ได้รับการยอมรับและเชื่อมั่นจากสำนักพิมพ์ต่างๆทั่วโลก ดังนั้น กลุ่มบริษัทฯ
มีโอกาสสูงในการได้รับการพิจารณาคัดเลือกจากสิ่งพิมพ์ประเภทหนังสือที่ได้รับความนิยมจากต่างประเทศเพื่อมาดำเนินการผลิตและจัดจำหน่ายในประเทศให้ได้ตามเป้าหมาย

3.4.2 กลุ่มบริษัทฯ
ประสบความสำเร็จในการผลิตและจัดจำหน่ายสิ่งพิมพ์ประเภทหนังสือมาอย่างต่อเนื่อง

กลุ่มบริษัทฯ มีชื่อเสียงและเป็นที่ยอมรับในการผลิตและจัดจำหน่ายสิ่งพิมพ์ที่ได้รับความนิยม
และมียอดจำหน่ายประเภทสิ่งพิมพ์สูงติดอันดับต้นๆของประเทศไทยมาอย่างยาวนาน อาทิเช่น
นิตยสารการ์ตูน Boom, หนังสือการ์ตูนโดราเอมอน, ดราก้อนบอล, นารุโตะ
นินจาคาถาโอ้โฮเฮะ, เทพมรณะ Bleach, Blue Exorcist, Slam Dunk, ชินจัง,
หนังสือกิจกรรมเสริมทักษะ Disney, SpongeBob, Thomas & Friends, Scooby-Doo,
หนังสือการ์ตูนแกะน้อยสุดกวนกับหมาป่าจอมป่วน, เบิร์ดแลนด์แดนมหัศจรรย์, เชลล์ดอน และหนังสือ
ใครไม่ป่วยยกมือขึ้น, หนังสือสตีฟ จ็อบส์, หนังสือเจาะจุดแข็ง, หนังสือรู้ทันมะเร็ง,
หนังสือฮวงจุ้ยภายใน-ภายนอกบ้าน, หนังสือแก่นแท้ปาจื่อ, Marketing 3.0 โดย Philip
Kotler, หนังสือเลขคณิตพิชิตสมองเสื่อม เป็นต้น ดังนั้น
นักเขียนและสำนักพิมพ์ที่มีชื่อเสียงทั้งในประเทศและต่างประเทศจึงมีการติดต่อขอจำหน่ายลิขสิทธ์สิ่งพิมพ์ที่ได้รับความนิยมสูงให้แก่กลุ่มบริษัทฯ
โดยตรงเป็นประจำ

3.4.3 กลุ่มบริษัทฯ ผลิตและจัดจำหน่ายสิ่งพิมพ์ประเภทหนังสือหลากหลายประเภท

กลุ่มบริษัทฯ
ประกอบธุรกิจผลิตและจัดจำหน่ายสิ่งพิมพ์ที่ให้ทั้งความรู้และความบันเทิงหลากหลายประเภท
ในรูปแบบของหนังสือพ็อคเก็ตบุ๊คส์สำหรับกลุ่มผู้อ่านที่มีอายุตั้งแต่ 18 ปีขึ้นไป
และสิ่งพิมพ์สำหรับเยาวชนสำหรับกลุ่มผู้อ่านที่เป็นเยาวชนอายุไม่เกิน 18 ปี ดังนั้น
สิ่งพิมพ์ประเภทหนังสือของกลุ่มบริษัทฯ จึงสามารถตอบสนองความต้องการของผู้อ่านได้ทุกกลุ่ม
ทุกเพศ และทุกวัย ซึ่งเป็นการลดความเสี่ยงในการพึ่งพิงผู้อ่านกลุ่มใดกลุ่มหนึ่ง

3.4.4 กลุ่มบริษัทฯ มีผู้ถือหุ้นที่เข้มแข็งและสามารถช่วยสนับสนุนการดำเนินธุรกิจของกลุ่มบริษัทฯ ได้

NMG ซึ่งเป็นหนึ่งในผู้ถือหุ้นรายใหญ่ของกลุ่มบริษัทฯ มีความรู้ความเชี่ยวชาญด้านธุรกิจสิ่งพิมพ์มากว่า
42 ปี รวมทั้งได้รับการยอมรับจากวงการอุตสาหกรรมสิ่งพิมพ์ทั่วโลก และเอื้อให้กลุ่มบริษัทฯ
สามารถดำเนินกิจการสิ่งพิมพ์ที่ได้รับการยอมรับจากผู้ที่เกี่ยวข้องในอุตสาหกรรมสิ่งพิมพ์ทั้งในประเทศและต่างประเทศ
รวมทั้งสามารถดำเนินธุรกิจได้ในต้นทุนที่สามารถแข่งขันได้จากการประหยัดจากขนาด (Economy
of Scale) ด้วย

นอกจากนี้ การที่ NEE มีบริษัท เอ็กมอนท์ อินเตอร์เนชั่นแนล โฮลดิ้ง เอ/เอส
ซึ่งเป็นบริษัทสิ่งพิมพ์ชั้นนำในยุโรป เข้ามาถือหุ้น ก็ช่วยสนับสนุนให้กลุ่มบริษัทฯ
ได้รับความเชื่อถือจากธุรกิจสิ่งพิมพ์ในโลกตะวันตก
รวมทั้งได้รับการถ่ายเทความรู้และวิธีการบริหารจัดการธุรกิจที่เกี่ยวข้องเพื่อเพิ่มประสิทธิภาพการบริหารงานของกลุ่มบริษัทฯ
อีกด้วย

3.4.5 เนื้อหา (Content) และรูปภาพในสิ่งพิมพ์ประเภทหนังสือที่กลุ่มบริษัทฯ
ได้รับลิขสิทธิ์มีโอกาสนำไปขยายธุรกิจต่อทางสื่ออื่นๆได้

จากการที่กลุ่มบริษัทฯ
ประสบผลสำเร็จในการผลิตและจำหน่ายสิ่งพิมพ์ประเภทหนังสือที่ได้รับความนิยมสูงดังที่ได้กล่าวมาข้างต้น
กลุ่มบริษัทฯ จึงมีนโยบายที่จะนำเนื้อหา (Content)
และรูปภาพจากสิ่งพิมพ์ประเภทหนังสือที่ได้รับลิขสิทธิ์ไปต่อยอดการดำเนินธุรกิจนอกเหนือจากสิ่งพิมพ์
ผ่านสื่ออินเตอร์เน็ต และโทรศัพท์เคลื่อนที่ เช่น
การให้บริการเนื้อหาผ่านแอพพลิเคชั่นบนแทบเล็ตและโทรศัพท์เคลื่อนที่ สมาร์ตโฟน
การให้บริการดาวน์โหลดรูปภาพในโทรศัพท์เคลื่อนที่ การให้บริการพาณิชย์อิเล็กทรอนิกส์
(E-commerce) ที่เกี่ยวข้อง เป็นต้น การให้บริการดังกล่าวของกลุ่มบริษัทฯ
เป็นการเพิ่มสื่อทางเลือกให้แก่ผู้อ่านในการบริโภคเนื้อหา และเป็นการเพิ่มรายได้ให้แก่กลุ่มบริษัทฯ
ในอนาคตอีกด้วย

3.4.6 ผู้บริหารของกลุ่มบริษัทฯ เป็นผู้มีประสบการณ์สูงในธุรกิจผลิตและจำหน่ายสื่อสิ่งพิมพ์

ผู้บริหารของกลุ่มบริษัทฯ
มีประสบการณ์ในการบริหารและดำเนินงานในธุรกิจผลิตและจำหน่ายสื่อสิ่งพิมพ์กับกลุ่มบริษัทฯ
และบริษัทในเครือ NMG
ซึ่งเป็นหนึ่งในผู้นำด้านการผลิตสื่อและสิ่งพิมพ์หลากหลายประเภทในประเทศไทยมาเป็นระยะเวลายาวนาน
ดังนั้น ผู้บริหารของกลุ่มบริษัทฯ
จึงสามารถใช้ความชำนาญและความสัมพันธ์ที่ดีกับนักเขียนและสำนักพิมพ์ที่มีชื่อเสียงทั้งในประเทศและต่างประเทศ
ในการบริหารงานกลุ่มบริษัทฯ ให้ประสบความสำเร็จอย่างต่อเนื่องในอนาคต

3.4.7 กลุ่มบริษัทฯ มีทีมบรรณาธิการที่มีคุณภาพ

จากการที่กลุ่มบริษัทฯ มีนโยบายในการคัดเลือกว่าจ้างทีมงานบรรณาธิการที่มีความรู้ความเชี่ยวชาญ
มีทัศนคติที่ดีกับสายงาน รวมทั้งมีการพัฒนาพนักงานอย่างต่อเนื่อง
ส่งผลให้ทีมงานบรรณาธิการของกลุ่มบริษัทฯ มีคุณสมบัติเพียบพร้อม
และสามารถถ่ายทอดงานพิมพ์จากต้นฉบับภาษาต่างประเทศมาเป็นภาษาไทยได้อย่างครบถ้วนสมบูรณ์และมีอรรถรส
โดยเฉพาะอย่างยิ่งทีมงานบรรณาธิการการ์ตูนญี่ปุ่นที่เป็นผู้เชี่ยวชาญด้านภาษาที่จบการศึกษาระดับสูงจากประเทศญี่ปุ่น
และได้รับการยอมรับจากวงการธุรกิจสิ่งพิมพ์และผู้อ่านว่าเป็นทีมงานที่มีคุณภาพยิ่ง

3.5 เป้าหมายในการดำเนินธุรกิจ

-   เป็นหนึ่งในผู้นำและศูนย์รวมสื่อสิ่งพิมพ์ที่ให้สาระความรู้และความบันเทิงที่มีคุณภาพแก่ผู้อ่าน
    โดยการนำเสนอเนื้อหาสาระจากทั่วโลก

-   ดำเนินธุรกิจเพื่อเพิ่มผลตอบแทนสูงสุดให้แก่ผู้ถือหุ้นและผู้ที่เกี่ยวข้อง (Stakeholders)
    ของบริษัทฯ

-   ใช้ประสบการณ์และความชำนาญของกลุ่มบริษัทฯ รวมทั้งการหาเนื้อหาที่แตกต่าง
    และโอกาสจากช่องว่างทางการตลาด ในการออกผลิตภัณฑ์ใหม่

-   ใช้ประโยชน์จากเนื้อหา (Content) ที่กลุ่มบริษัทฯ มี
    และความสัมพันธ์อันดีระหว่างกลุ่มบริษัทฯ กับเจ้าของลิขสิทธิ์ในต่างประเทศ
    มาใช้ประโยชน์เพื่อการสร้างรายได้ใหม่จากสื่อใหม่ (New Media)

-   พัฒนาบุคลากรและองค์กรเพื่อประสิทธิภาพสูงสุดด้วยหลักธรรมาภิบาลที่ดี